Aalborg Stiftstidende, 1839-01-02
En lidet opbyggelig Polemik har i den sidste Tid beskjæftiget den fynske Dagspresse. En Piece af Stænderdeputeret, Propr. Hansen til Kragsbjerggaard, betitlet: "Aabent Sendebrev til Biskop, Dr. Faber, havde vakt Misbilligelse hos den større Pluralitet, der harmedes over at see Stiftets, saavel ved sin nidkjære Embedsøvelse som sin FolkeskribentVirksomhed fortjente, øverste Geistlige angreben paa en Maade, der vel ikke kunde føre retslig Ansvar med sig, men som dog for Biskoppen maatte indeholde en høi Grad af ubillig Krænkelse. Paa samme Tid læstes i fynske Aviser et usommeligt anonymt Jnserat, overskrevet Mageløs Barbeer stue, og som, da derved var hentydet til en af Dhrr. Stiftsprovst Ortved og Generalkrigscommissair Abrahamsen beboet Gaard i Odense (som fører Navn af, Magelos.) og derved gaves et udbadt Rygte, der vilde tillægge nævnte Herrer Andeel i Forfattskabet til den Hansenske Piece, Næring, - foranledigede disse Herrer til, efter en fra Hr. Adjunct Paludan Müller udsendt Opfordring, der dog egentlig kun vedgik Hr. Abrahamsen, offentligen at fralægge sig den dem ved Rygter paadigtede Andeel i nævnte Forfatterskab. Denne Polemik, om hvis vidte Details vi her iøvrigt maae henvise til de fynske Blade, har imidlertid faaet en ganske forunderlig Vending, idet Formanden og Viceformanden for Fyens Stifts Læseforening, Ohrr. Overlærer, Dr. Kalkar og Pastor Borch, for at paatrykke den over den Hansen'ske Pjece udtalte Misbilligelse et officielt Stempel, ved en Generalforsamling i nævnte Selskab stillede det Forslag, at Selskabet skulde udtale sin Misbilligelse over det Misbrug af Trykkefriheden, hvori et af Selskabets Medlemmer, Hr. Propr. Hansen, ved Udgivelsen af den nævnte Pjere havde gjort sig skyldig, hvilket Forslag ogsaa, uden Modsigelse, ved Votering blev antaget med 52 Stemmer mod 18. At Læseselskabet som Jntelligents Corporation vilde stadfæste en af andre offentlige Organer allerede manifesteret Uvillie over den Hansenske Færd, var vel at forudsee, men hvorvidt desuagtet en saadan officiel Tilkjendegivelses Maade, fra saa roesværdige Motiver end Opfordringen af de Herrer Kalkar og Borch maa ansees at være udgaaet, for almindelige Principer Skyld for tjener at billiges, derom ville Meningerne vist være meget forskjellige. Saa meget tør vel ansees for vist, at hvis denne Fremgangsmaade, corporationsmæssigen at paatrykke formeentlige Misbrug af Trykkefriheden, som ikke findes appellable til den juridiske Domstol, et offentligt MisbilligelsesStempel. – en Censur-Maneer, som det kjøbenhavnske Trykkefrihedsselskab begyndte med, men snart igjen gav Slip paa, og som, med Undtagelse af Prof. Sibbern, vistnok kun har saa af den liberale Jntelligentses Stemmer for sig. – skulde blive almindelig, da vilde denne maaskee føre til endnu flere Misbrug, end Trykkefriheds Misbrugene selv og fremkalde en Mængde Partier og Fractioner, som, uden at gavne Trykkefriheden i sin ædlere Retning, vilde medføre en skadelig og hæmmende Jndflydelse, saavel paa de særlige SamfundsForhold, som paa Trykkefriheden i Almindelighed. - Hvad Hr. Hansen angaaer, da har han ikke blot offentlig protesteret imod den omtalte Fremgangsmaade, men agter tillig ved Landets Love at søge sin Regres for det formeentlige Brud paa Læseforeningens Love, hvori han anseer Vedkommende at have gjort sig skyldige. Hans Bekjendtgjørelse i de fynske Tidender i denne Anledning lyder saaledes: Ved Siden af min, i de fyenske Aviser af 25de d. M. foreløbigen udtalte Formening betræffende Dr. theol. Kalkars og Pastor Borchs uværdige og straffelige Adfærd imod mig i Fyens Stifts Læseforening den 21de de, og ved hvilken Adfærd disse Mænd tillige aabenbart handlede imod denne Forenings specielle Love, troer jeg at bor endvidere offentliggjøre, at jeg imorgen lader deels fornævnte 2 Mænd, og deels Læseforeningens Repræsentantskab saggive paa lovlig Maade i forberørte Anledning. Jeg tør paa Grund heraf gjøre mig det Haab, at mine ærede Medborgere, indtil Sagerne ere afgjorte ved Lands Lov og Ret, ville udsætte deres individuelle Dom over den Værd og Virkning, man i den almindelige Mening bør tillægge den imod mig offentliggjorte "Misbilligelse, hvilken i Sandhed for størstedelen ikkun blev tilveiebragt ved at overrumple uforberedte Mænd, og hvilken Paastand jeg tillige herved opfordrer Dr.theol. Kalkar og Pastor Borch til offentligen at gjendrive. Kragsberggaard, den 27de Decbr. 1838. C. H. Hansen."